અંકુર સ્કૂલના શિક્ષિકા રોશની પંડ્યાએ કહ્યું કે, “શારીરિક રીતે ખોડખાપણ વાળા બાળકો પરીક્ષા આપે તે સામાન્ય છે પણ માનસિક રીતે ખોડખાપણ વાળા બાળકો પરીક્ષા આપવા આવે તેવા બહુ ઓછા કિસ્સા બનતા હોય છે. પણ અમે માનીએ છીએ કે શિક્ષણ સૌનો અધિકાર છે.” ક્રિષ્ના વિશે વાત કરતા કહ્યું કે, “આ પરીક્ષામાં તે સારું પરફોર્મ કરી શકે તે શક્ય નથી પણ તેની સમજણનું લેવલ બહુ ઉંચું છે. તે અન્ય લોકો અને પોતાના સાથી વિદ્યાર્થીઓ જોડે પણ હંમેશા સારો વ્યવહાર જ કરે છે.” એટલું જ નહીં ક્રિષ્નાએ સ્કૂલમાં અને બહાર પણ દોડની સ્પર્ધામાં મેડલ જીત્યો છે.